Na temelju članka 47. Zakona o zaštiti pučanstva od zaraznih bolesti ("Narodne 
novine" broj 79/07, 113/08, 43/09, 130/17, 114/18 i 47/20) a u vezi s člankom 15. 
Zakona o izmjenama i dopunama Zakona o zaštiti pučanstva od zaraznih bolesti 
("Narodne novine" broj 47/20) i _ članka 22.a Zakona o sustavu civilne zaštite 
(,Narodne novine“ broj 82/15, 118/18 1 31/20) Stožer civilne zaštite Republike 
Hrvatske, 29. rujna 2020. godine, donosi 


ODLUKU 
o uvođenju nužnih epidemioloških mjera 
za područje Vukovarsko-srijemske županije 


|. 
Na prijedlog Stožera civilne zaštite Vukovarsko-srijemske županije uvode se nužne 
epidemiološke mjere za područje Vukovarsko-srijemske županije, u trajanju od 14 
dana. 


li. 
Nužne epidemiološke mjere iz točke |. ove Odluke su: 


- na svim okupljanjima gdje je prisutno više od 50 osoba obvezno se vodi 
evidencija prisutnih s osnovnim informacijama ( ime, prezime i broj telefona 
prisutnih osoba) 


- na svim društvenim i javnim okupljanjima obvezno je pridržavanje svih 
propisanih epidemioloških mjera, a ako se održavaju u zatvorenom prostoru 
obvezno je i nošenje maski za lice ili medicinskih maski 

- organizatori sportskih natjecanja obvezni su osigurati uvjete za održavanje 
natjecanja uz pridržavanje svih propisanih epidemioloških mjera, a sportska 
natjecanja u zatvorenim prostorima mogu se održavati samo bez prisustva 
gledatelja 

- < prilikom ulaska u javne ustanove stranke su obvezne nositi masku za lice ili 
medicinsku masku te dezinficirati ruke 


- u svim zatvorenim prostorima u kojima se obavlja djelatnost trgovine | 
ustanovama koje obavljaju javnu djelatnost obvezno je nošenje maski za lice ili 
medicinskih maski 


- <preporuka umirovljenicima da ne odlaze na organizirana putovanja te da ne 
sudjeluju na organiziranim okupljanjima većeg broja osoba 
- < preporuka ograničavanja izlazaka korisnika izvan prostora pružatelja usluga 
smještaja u sustavu socijalne skrbi, osim iz medicinskih ili drugih opravdanih 
razloga sukladno procjeni nadležne osobe koja rukovodi ustanovom ili objektom 
smještaja 
- <zabrana posjeta korisnicima domova za starije i nemoćne osobe. 
Evidencije iz stavka 1. podstavka 1. ove točke obvezno se čuvaju najmanje 14 dana 
te se u slučaju potrebe predaju Zavodu za javno zdravstvo Vukovarsko-srijemske 
županije. 
Nužna epidemiološka mjera iz stavka 1. podstavka 8. primjenjuje se samo na području 
Grada Vinkovci. 


Zadužuju se stožeri jedinica lokalne samouprave za pojačani nadzor propisanih 
epidemioloških mjera. 


IV. 
Ova Odluka primjenjuje se od 30. rujna 2020. godine. 


V. 
Ova Odluka stupa na snagu danom donošenja i objavit će se u ,Narodnim novinama“. 


KLASA: 810-06/20-01/7 
URBROJ: 511-01-300-20-152 
Zagreb, 29. rujna 2020. 


NAČELNIK STOŽERA 
POTPREDSJEDNIK VLADE 


Dostaviti: 
1. Operativnom centru Civilne zaštite, 
na daljnju dostavu 
2. Pismohrani 





